section_heading: Razvoj
paragraph_text: thumb|"Bubble Head Nurses" dizajnirane su da predstavljaju Jamesovu seksualnu frustraciju.|right|220px Razvoj Silent Hilla 2 krenuo je u lipnju 1999. godine, odmah nakon uspjeha prijašnje igre. Priču je smislio CGI urednik Takayoshi Sato, koju je bazirao na noveli pisca Fjodora Mihajloviča Dostojevskia Zločin i kazna koja je objavljena 1866. godine. Ostali članovi tima sastavili s<ref>u scenarij na toj ideji. Glavni pisci su Hiroyuki Owaku i Sato koji su osmislili dijaloge za ženske likove. Sato je izjavio kako je proračun igre bio oko 7 do 10 milijuna dolara, što je dosta veći proračun od prijašnje igre, koji je imao proračun oko 2 do 5 milijuna dolara. Odluka da se napravi novi dio Silent Hilla je jednim dijelom bila financijska odluka, pošto je prijašnja igra bila komercijalni uspjeh, ali i dijelom kreativna odluka, pošto je tim dobio razne nove ideje dok su radili prvu igru. Tim je dobio dozvolu da proizvedu igru za samo jednu igraču platformu. Pošto se nisu mogli dogovoriti oko Xbox konzole i tada još neobjavljene GameCube konzole, odlučili su se da će igru proizvesti za PlayStation 2 konzolu. Producent Akihiro Imamura izjavio je kako je odluka također bila "poslovna želja, jer je PlayStation 2 sada u centru pažnje kao igrača konzola." Imamura pročitao je sve kritike i komentare na prvoj igri te ih se striktno držao tijekom izrade Silent Hilla 2. Procijenio je da je ukupno oko pedeset ljudi radilo na igri: dok je originalni tim od dvadeset ljudi ostao, morali su zaposliti još trideset ljudi iz Konami Computer Entertainment Tokya. Javnost je prvi dodir i pregled na igru dobila u ožujku 2001. za PlayStation 2 konzolu te je dobila pozitivne reakcije.